21/03/2012 | Administración LocalMunicipal
Touro
Edicto Regulamento Punto de Atención á Infancia (PAI)

O Pleno da Corporación na sesión ordinaria realizada o día trinta de decembro de dous mil once, aprobou o Regulamento do Punto de Atención á Infancia, que literalmente se transcribe: “III.- APROBACIÓN REGULAMENTO PUNTO DE ATENCIÓN Á INFANCIA (P. A. I.). Habendo sido validado polo Servizo de inspección de familia e menores da Consellería de Traballo e Benestar o regulamento de réxime interno do Punto de atención á infancia (P. A. I.) de Touro. Visto o contido do mesmo, o Pleno, por unanimidade, acorda: Primeiro.- Dar a súa aprobación ao regulamento de réxime interno do Punto de atención á infancia (P. A. I.) do Concello de touro que textualmente di: “REGULAMENTO DE RÉXIME INTERNO DO PUNTO DE ATENCIÓN Á INFANCIA.1. DENOMINACIÓN E TITULARIDADE DO CENTRO O centro denomínase Punto de Atención á Primeira Infancia e ten como número de inscrición no rexistro de entidades prestadoras de servizos sociais o E-424. Está situado na Rúa Rosalía de Castro número 8, no concello de Touro e no local coñecido como Antigo Concello. O teléfono de contacto é o 981 504 155 e a persoa responsable do Centro é Badredine Maduell Nougaoui. Comezou a súa actividade no mes de Decembro do ano 2004 trala firma dun convenio coa Consellería de Familia, Xuventude, Deporte e Voluntariado e obtivo o permiso de inicio de actividade o 30 de Xaneiro de 2007. A súa titularidade corresponde ó Concello de Touro, sito en Fonte Díaz s/n e que se ocupa da súa xestión directamente; o representante legal do centro é Ignacio Codesido Barreiro, Alcalde do mesmo.2. FUNCIONAMENTO 2.1 OBXECTIVOS  XERAL Atender e respostar ás necesidades tanto sociais como educativas dos nenos/-as de idades entre 3 meses e 3 anos, e da súa familia mediante a súa atención diaria no seo dun grupo de iguais e cunha proposta de actividades axeitadas a cada idade na asistencia regular ó mesmo.  ESPECÍFICOS  Descubrir, coñecer e controlar progresivamente o propio corpo.  Actuar cada vez de forma máis autónoma nas súas actividades habituais.  Establecer relacións sociais nun ámbito cada vez máis amplo.  Establecer vínculos fluídos de relación cos adultos e cos seus iguais.  Observar e explorar o entorno inmediato cunha actitude de curiosidade e de coidado.  Facilita-la adquisición progresiva de hábitos de orde, limpeza e conservación dos materiais.  Coñecer algunhas manifestacións culturais do seu entorno mostrando actitudes de respecto, interese e participación cara a elas.  Representar e evocar aspectos diversos da realidade vividos, coñecidos ou imaxinados e expresalos mediante as posibilidades simbólicas que ofrecen o xogo e outras formas de representación e expresión.  Utilizar a linguaxe oral de forma axustada ás diferentes situacións de comunicación para comprender e ser comprendidos.  Promover e fomenta-lo desenvolvemento integral dos nenos/-as e a aprendizaxe das habilidades cognitivas e creativas do neno/-a.  Facilita-lo desenvolvemento de valores individuais e sociais básicos: cooperación, solidariedade, respecto, etc.  Respecta-la singularidade e diversidade de cada neno/-a, facilitando a integración dos nenos/-as con necesidades educativas especiais.  Enriquecer e diversificar as súas posibilidades expresivas mediante o uso dos recursos e medios ó seu alcance.2.2 SERVIZOS O centro cumpre dúas funcións: eductiva e asistencial. Estas desenvólvense ó longo de todo o ano, durante 8 horas diarias a excepción das fins de semana e do período vacacional.  FUNCIÓN EDUCATIVA Esta función desenvólvese nunha aula, en horario de mañá, seguindo unha programación educativa adaptada á idade dos nenos/-as e ás súas posibilidades e capacidades individuais e de grupo. A intervención educativa está baseada nas experiencias e no xogo, atendendo ó desenvolvemento do movemento, o control corporal, o principio da comunicación e da linguaxe, o descubrimento do entorno inmediato e as pautas básicas das relacións sociais.  FUNCIÓN ASISTENCIAL Realizarase nunha aula en horario de mañá cos seguintes servizos: - Comidas: almorzo, media mañá e xantar, sempre con alimentos facilitados pola familia. - Hixiene: coidarase unha correcta hixiene antes, durante e despois das comidas e unha correcta hixiene e limpeza do neno/-a durante o tempo de permanencia do neno/-a no centro.2.3 CAPACIDADE E INGRESOS O centro consta dunha única unidade que acolle a nenos/as entre 3 meses e 3 anos. O número máximo de nenos é de 20 por franxa horaria. Permítese a estancia no centro de ata 7 horas continuadas, sempre e cando as circunstancias dos pais/nais ou titores/as así o requiran ben por motivos xustificados de traballo ou algunha outra circunstancia que lles impida a atención dos/as menores. O prazo de matrícula e solicitudes de reserva permanece aberto ó longo de todo o ano, abríndose unha listaxe de espera para dar cabida a todos aqueles que non dispoñan de praza. A reserva de praza pode facerse dende o momento no que se produza o embarazo, certificando sempre a viabilidade do mesmo, tendo en conta que a adxudicación da praza, no caso de ser maior o número de solicitudes que de prazas vacantes, excluirá a aqueles nenos/as que non teñan os 3 meses cumpridos no momento de facer a entrevista de puntuación. De calquera xeito, a incorporación dos nenos/as producirase por orde de listaxe, relevando sempre ós non nados. Se a baixa se produce ó longo do curso, seguirase a orde estricta de anotación na listaxe de espera, unha vez que esta sexa revisada e recolocada en función do sistema de admisión vixente. En caso de producirse unha ausencia prolongada ( máximo 1 mes) sen ningún tipo de comunicación ao centro, darase ó usuario de baixa automáticamente, pasando ó último posto da listaxe de espera.2.4 PROCEDEMENTO DE ADXUDICACIÓN DE PRAZAS.  CRITERIOS DE ADMISIÓN 1. Reserva ordinaria de praza. Os nenos/as matriculados no PAI no presente curso gozan de preferencia para a adxudicación de praza na presente convocatoria sempre que cumpran os requisitos establecidos neste regulamento ( pto 5) 2. Reserva de praza de novo ingreso para fillos/as do persoal que preste servizo no PAI. Unha vez adxudicadas as prazas de reserva ordinaria, adxudicaranse as prazas de novo ingreso para os/as fillos/as do persoal que traballa no PAI.3. Novo ingreso. Unha vez adxudicadas as prazas correspondentes ás reservas de praza, as prazas vacantes serán concedidas ás persoas solicitantes de novo ingreso segundo a puntuación obtida pola aplicación do baremo que figura no anexo deste regulamento. Esta puntuación determinará a orde de relación na adxudicación de prazas. Poderanse adxudicar prazas ás solicitudes relativas a media xornada ou incluso compartir praza intercambiando os días de asistencia ao PAI. As persoas solicitantes desta tipo de xornadas non poderán variar o horario establecido na súa solicitude.4. Ingresos urxentes. Para ingresos de máxima urxencia reservarase alomenos unha praza no centro. Terán a consideración de ingresos urxentes cando afecten ao seguinte caso:  Fillos/as de mulleres ou homes con circunstancias socioeconómicas e familiares que requiran unha intervención inmediata, tralo informe dos servizos sociais do concello ou o departamento da administración autonómica competente na materia.5. Requisitos para a adxudicación de praza • Nenos/as empadroados no concello de Touro. *De existiren prazas vacantes poderán acceder tamén persoas dos concellos limítrofes que non conten con este servizo ou non teñan praza nas existentes.  BAIXAS - Incumprimento da idade máxima regulamentaria de permanencia no PAI. - Por solicitude dos pais/nais ou representantes legais. - Por comprobación da falsidade dos datos ou documentos achegados. - Por incompatibilidade e inadaptación absoluta para permanecer na escola. - Por incumprimento reiterado das normas do PAI. - Por falta de asistencia continuada sen justificación: A) No prazo de 15 días, por só asistir 1 día ao centro. B) No prazo de 1 mes, por só asistir 2 días ao centro. As normas serán debidamente comunicadas aos pais ou responsables legais no momento da matriculación e aplicadas dende primeiro día de asistencia ao centro. Polo tanto os pais serán avisados telefónicamente para poder proceder á baixa. As baixas producidas ao longo do curso cubriranse coas solicitudes que estean en lista de espera por rigorosa orde según a puntuación do anexo.2.5 CALENDARIO E HORARIO DE FUNCIONAMENTO O centro permanece aberto ó longo de todo o ano, excepto en os sábados e os domingos e os periodos vacacionais. O horario de apertura é de 8,30 a 16 horas.3. ESTRUCTURA ORGANIZATIVA 3.1 ORGANIZACIÓN INTERNA O Equipo educativo está formado por unha encargada de aula e unha profesora de apoio e unha persoa de apoio que teñen entre as súas funcións as seguintes: - Propoñer e desenvolver o programa educativo. - Atender ós pais/nais/titores-as dos alumnos/as en todo o relacionado coa súa educación e atención. - Tomar decisións e solucionar problemas pedagóxicos, organizativos e de funcionamento. - Facerse cargo da orde da aula. - Coordinar a relación cos pais/nais/titores-as. - Programar e asistir ás reunións cos pais/nais/titores-as. - Atender e dar información do funcionamento ós pais de novos usuarios/-as. - Supervisar o material didáctico e pedagóxico. - Xestionar a documentación necesaria para a asistencia ó centro. - Dar conta das necesidades do centro. - Gardar o secreto profesional e o principio de confidencialidade. O procedemento para cubrir as ausencias do persoal farase a través dun turno de substitución por convocatoria pública.3.2 DEREITOS E OBRIGAS DO PERSOAL  DEREITOS - A presentar propostas que contribúan á mellora-lo funcionamento do centro e a atención dos menores. - A desenvolve-las súas funcións segundo o seu criterio persoal. - A que se lles proporcionen instrumentos e medios necesarios para o desenvolvemento das súas funcións.  OBRIGAS - Cumprir e facer cumprir o Regulamento de Réxime Interno do Centro. - Realizar as funcións educativas incluídas na legislación vixente para o ciclo educativo, no referente ao desenvolvemento dos nenos/as, á preparación e ao deseño de propostas pedagógicas, coordinación coas familias, hixiene, alimentación e sono dos nenos/as, organización dos espazos e materiais pedagógicos, etc. - Establecer criterios xerais aos que deben adaptarse as intervencións educativas de cada un dos grupos de idade. - Participar nas actividades de formación permanente. - Prestar especial atención ao período de adaptación. - Avaliar o funcionamento e a organización da escola e propor iniciativas para a mellora do seu funcionamento. - Velar polo respecto ós dereitos dos/-as menores. - Gardar estricta confidencialidade sobre os datos persoais dos/-as menores. - O cumprimento das tarefas e responsabilidades derivadas do seu posto de traballo.4. NORMATIVA REFERENTE ÓS USUARIOS/-AS 4.1. DEREITOS E OBRIGAS DOS USUARIOS/-AS  DEREITOS - A que as medidas que se adopten non atenten contra a súa liberdade de conciencia cívica, moral ou relixiosa nin contra a súa dignidade persoal. - A recibir un trato igualitario. - A recibir un tratamento individualizado tanto a nivel educativo como asistencial. - A ser educados para a comprensión, a tolerancia e a convivencia democrática. - Ó segredo profesional acerca dos datos do seu historial sanitario e socio-familiar.  OBRIGAS - Cumprir as normas que estableza o centro para o seu bo funcionamento recollidas no presente regulamento. - Manter unha actitude de respecto, tolerancia e consideración co persoal do centro. - Colaborar coas educadoras na execución de pautas educativas que requiran continuidade fóra do horario escolar. - Responsabilizarse daquelas situacións en que por motivos de saúde ou malestar sexa conveniente que o alumnado abandone a escola.4.2 NORMAS DE FUNCIONAMENTO  HIXIENE E SAÚDE - Aseo diario dos nenos/-as, coa aportación por parte dos pais de roupa de cambio así coma cueiros e toalliñas. - Control sanitario e aseo do persoal do centro. - Correcta limpeza diaria dos espazos e dos materiais do centro. - Nos casos nos que se deban administrar medicinas ós nenos/-as, deberán ir acompañadas da correspondente autorización dos pais/nais/titores-as e das receitas médicas actualizadas, nas que constará o nome do neno/-a, o nome do medicamento e cómo debe administrarse, así como a periodicidade. - Evitar traer os nenos/as ante o mínimo sinal de enfermidade que poida ter algún síntoma de contaxio (tos, fiebre, diarrea.), ou enfermidade contaxiosa ( rubéola, paperas, sarampelo,.) tanto sexa vírico como bacteriano. De aparecerlle ó neno/-a calquera destos síntomas no centro, será posto en coñecemento dos pais.  ORDE - Respecto dos horarios de entrada, saída e comidas. - Os profesores/as deberán deixar as aulas recollidas cada día.  ALIMENTACIÓN - O P. A. I. dispón de servizo de cociña, pero non de comedor, polo que os pais se farán responsables de aportar, diariamente, a comida dos seus fillos/as. - A dieta alimentaria dos bebés e as horas de toma deberán comunicarse diariamente. - Os nenos/-as non poderán traer lambetadas ó centro agás na celebración dalgún aniversario ou en festas. - Se o neno/-a é alérxico a algunha comida é obrigatorio deixarlle constancia ó centro. - Horario das comidas: --Almorzo: ás entre as 8 e as 9 horas --Media mañá: entre as 11 e as 11,30 horas --Xantar: entre as 13:00 ás 13:30 horas Despois destos horarios establecidos e comunicados ós pais/nais/titores/as, no momento de efectuar a matrícula, o centro resérvase o dereito de suministrar este servizo antes ou despois dos mesmos.  CONVIVENCIA E IGUALDADE -Respecto e tolerancia: propicia-la consideración do outro, neno/-a, ou adulto/-a, admitindo os diferentes enfoques e opinións dentro dun clima de tolerancia, cordialidade e honestidade. -Respecto á diversidade: fomentar actitudes de respecto á “diferencia”, facilitando a aceptación de que as realidades individuais son diversas tanto dende o punto de vista cultural, social e económico, como dende o do propio individuo/-a. -Autonomía: propicia-lo desenvolvemento integral dos nenos/-as nos aspectos físicos, afectivos e intelectuais, facilitando recursos que favorezan facilitando os recursos que favorezan a toma de iniciativa persoal dentro do grupo e que permitan os procesos de introspección e coñecemento do mundo interno, para crear unha imaxe de sí mesmo. -Socialización: aprecia-la función social do centro como primeiro ámbito de relación ampliada do neno/a, onde terá a súa primeira experiencia social fóra do núcleo familiar, polo que se deben facilita-los recursos que permitan ó neno/-a establecer relacións sociais e afectivas. -Colaboración: transmiti-lo interese polo colectivo, polo grupo e a tarefa común romoven-do actitudes de cooperación e axuda. -Creatividade: fomenta-la utilización dos recursos persoais para enfrontarse ás diferentes situacións creando alternativas e buscando solucións innovadoras. -Espírito crítico: fomenta-la análise e reflexión sobre o entorno socio-cultural, promovendo actitudes flexibles ante os outros puntos de vista e de cambio de perspectiva ante a realidade. -Responsabilidade: propiciar actuacións en consecuencia cos propios principios e valores, facilitando a iniciativa e a toma de decisións persoais.  LINGUA Neste Concello a lingua materna da maior parte da poboación é o galego, polo que case tódolos usuarios/-as do centro a usan; de tódolos xeitos respéctase a lingua propia de cada neno/-a, de maneira que se utilizan indistintamente os idiomas galego e castelán, pero facenco máis fincapé no galego ( traballos, cancións, contos, etc). No caso de haber nenos/-as non galego-falantes, adecúanse os medios ás súas necesidades para conseguir unha integración total dos mesmos. Procúrase utilizar o galego como lingua de uso habitual para tódalas actividades que se desenvolven no centro.  DEPENDENCIAS E MATERIAIS O centro consta, na pranta baixa, dunha recepción para a recollida dos nenos/as, unha aula de xogo e de traballo que inclúe os baños adaptados para os nenos/-as e unha aula de descanso. Ambas aulas son usadas indistintamente polos usuarios/-as do centro, permanecendo nelas en función da actividade que se desenvolva en cada momento determinado. A pranta superior consta dunha cociña completamente equipada, un baño para o persoal e un despacho para o desenvolvemento das actividades administrativas e pedagóxicas. Dado que no centro non existe un espacio amplo de usos múltiples, as festas desenvólvense na aula de xogo e traballo.5. NORMATIVA REFERENTE Á FAMILIA 5.1 DEREITOS E OBRIGAS DAS FAMILIAS - A deixar de utilizar os servizos ou abandonar a escola por vontade propia. - A teren información de xeito comprensible das medidas adoptadas respecto dos/as menores e a pedirán explicacións de canto afecte á súa propia educación. - A participaren nas actividades previamente planificadas polo persoal docente, tanto relacionadas coas festas tradicionais como calquera outra índole. - Estar informados da marcha e do progreso dos seus fillos/-as. - Establecer unha comunicación axeitada que favoreza a vinculación co centro. - Estar implicados na cooperación coas tarefas de orientación e apoio dos seus fillos/-as. - Cooperar para propiciar o cambio de certos elementos da vida familiar que poidan influir negativamente na conducta e rendemento do usuario/-a ou ben naquelas situacións que poidan dificultar unha correcta opción profesional. - Recibir e canalizar as suxerencias do persoal do centro. - Ter unha relación diaria co persoal para segui-la evolución do neno/-a. - Non interferir no desenvolvemento normal do centro. - Non permanecer nas aulas, agás para deixar ou recoller ó seu fillo/-a ou que sexa un requerimento do persoal do centro.5.2 INSTRUMENTOS DE INFORMACIÓN O Punto de Atención á Infancia do Concello de Touro realiza unha reunión expositiva na primeira semana de setembro, onde se lles comunica ós pais/nais/titores-as o material co que se vai traballar ó longo do curso, o custe do mesmo así como a documentación que deben de presentar para formalizar as matrículas, aqueles que aínda estean na listaxe de espera. Así mesmo, infórmaselles de que teñen acceso tanto o Proxecto Educativo de Centro como ó Regulamento de Réxime Interno que se atopa exposto no taboleiro de anuncios. Igualmente proporciónaselles información acerca dos dereitos e obrigas tanto dos/-as menores como das súas familias, horarios de entrada e saída e horarios de comidas. Realízanse reunións trimestrais das educadoras cos pais/nais/titores-as para aportar todo tipo de suxerencias, intercambiar opinións e informar individualmente do nivel madurativo, avances e cambios dos seus fillos/-as, así como reunións puntuais ou notas informativas individuais e/ou colocadas nas portas de entrada das aulas para o tratamento de determinados temas que atinxan ó funcionamento do P. A. I.6. INFRAESTRUCTURA DO CENTRO  SEGURIDADE - Os xoguetes e materiais deberán son atraumáticos, atóxicos, lavables e axeitados ás idades dos nenos/-as. - De ser o caso, pedirase o nome/s e D. N. I., no momento da formalización das matrículas, das diferentes persoas que poidan vir a recolle-los nenos/as. - Non se permitirá a entrada nas aulas de xoguetes proporcionados polas familias. As medidas de seguridade do centro complétanse cun Plan de Evacuación en caso de emerxencias, onde se especifican polo miudo, os pasos a seguir polo persoal e polos menores no caso de que se produza unha situación de urxencia. Así mesmo, o centro dispón dun seguro de Responsabilidade Civil, así coma dun seguro de accidentes que cubre a tódolos nenos/-as matriculados no centro, e que se vai actualizando a medida que se producen altas ou baixas dos usuarios/as. O centro conta cun libro de reclamacións a disposición dos usuarios/-as, un libro de rexistro de usuarios/-as, un Proxecto Educativo ó que teñen acceso os pais/nais/titores-as dos usuarios/-as, así como un expediente individual de cada neno/-a onde se recollen tódolos seus datos; ademais naqueles casos onde se presentan necesidades educativas específicas, cóntase cun expediente onde aparecen tódalas incidencias, contactos con centros específicos, pautas de traballo, etc así como avances e/ou retrocesos. ANEXO: BAREMO DE APLICACIÓN ÁS SOLICITUDES DE ADMISIÓN NO PAI.1. Nenos/as empadroados no concello de Touro 3 puntos 2. Fillos/as do persoal laboral ou funcionario do concello de Touro 2 “ 3. Fillos/as de persoas doutros concellos que traballan no concello de Touro 1 “ 4. Por cada membro da unidade familiar 1 “ 5. No caso de que a/o nena/o para o que se solicita a praza nacese nun parto múltiple 1 “ 6. Por cada membro da unidade familiar, afectado por minusvalía física, psíquica ou sensorial, enfermidade que requira internamente periódico, alcoholismo ou drogodependencia 2 “ 7. Pola condición de familia monoparental 2 “ 8. Por ausencia no fogar familiar dos dous membros parentais 3 “ 9. Por irmán/á - áns/ás con praza renovada na escola 1 “ 10. Pola condición de familia numerosa 3 “ 11. Calquera circunstancia familiar grave debidamente acreditada 2 “ 12. Situación laboral de ocupación: Pai 2 “ Nai 2 “ 13. Situación laboral de desemprego: Pai 1 “ Nai 1 “ • No caso de familias monoparentais, adxudicaráselles a puntuación da epígrafe correspondente multiplicada por dous.------------------------------------------------” Segundo.- Publicar o presente regulamento no Boletín Oficial da Provincia para o seu coñecemento e efectos. Touro a 1 de marzo de 2012. O Alcalde, Asdo.: Ignacio Codesido Barreiro.